મારો પુત્ર અને તેનો પિતરાઈ ભાઈ, કે જે તેની જ ઉમરનો હતો, અમને વિનંતી કરી રહ્યાં હતાં કે તેમને શાંતિથી એમની રીતે ચાલવા દેવામાં આવે, એમને જ્યાં જવું હોય ત્યાં જવા દેવામાં આવે. કેમ કે આ પાર્ક સુંદર રીતે પ્રકાશિત અને ચોતરફ દીવાલથી સુરક્ષિત હતો, તેમજ આવેલાં દરેકજણ મહેમાનો હતાં, અમે અમારા બાળકોને એમની રીતે ફરવાની મંજુરી આપી. બે ખુશ બાળકો ક્યારેય આવી રીતે કોઈ અદ્દભુત દુનિયામાં રમ્યા નહોતા. એમની સામે અનેક ચગડોળ હતાં, એમને જે ખાવું હોય તે હતું, કેટલીય ગેમ્સ, દ્રશ્યો અને વૈભવી વસ્તુઓ હતી.